"ก๋วยจั๊บญวน สัตหีบ" ราคาไม่ตรงข้ามกับคุณภาพ 

ร้านอาหารร้านนี้ตั้งอยู่ริมถนนสุขุมวิท กม.1 โดยถ้ามาจาก พัทยา เมื่อถึงสัตหับ กม.1 ร้านจะตั้งอยู่ด้านซ้ายใกล้ๆ ศูนย์รถยนต์มาสด้า การจอดรถต้องจอดริมถนน บรรยากาศร้านเป็นร้านธรรมดา มีป้ายหน้าร้านเขียนว่าขายก๋วยจั๊บญวน ในร้านเดียวกันนั้นกลางคืนเปิดเป็นบุฟเฟ่ต์อาหารทะเลปิ้งย่าง ตัวร้านค่อนข้างมืดและตกแต่งแบบรกๆ ของต่างๆ วางไม่เป็นระเบียบ สำหรับการบริการ และความสะอาดธรรมดา อาหารที่สั่งทานคงหนีไม่พ้น ก๋วยจั๊บญวน เส้นเหนียวนุ่ม น้ำซุปใช้ได้ เครื่องที่ใส่มามีทั้งหมูยอ เลือด หมูสับ โรยด้วยหอมเจียวใช้ได้ครับ 

แต่ที่น่าบอกว่าราคาไม่เหมาะสมคือ ผมสั่งยำมาม่า ซึ่งในเมนูมีสองราคาคือ 60/120 ต่างกันคือ อันนึงหมูสับ อีกอันทะเล จานนี้มาเสริฟ ดูไม่จืดครับ เส้นมาม่าเป็นเส้นแบบขาดๆ เหมือนเอามาม่าที่แตกมาทำ กุ้งให้มา 3 ตัวครับ และค่อนข้างเละๆ ในใจคิดตอนมาเสริฟว่าคงจะ 60 บาท แค่นั่นก็ไม่เหมาะสมกับสภาพนะครับ พอคิดเงินมา 120 บาท แบบเซ็งครับ 

โดยรวม การบริการ ความสะอาก ใช้ได้ครับ ก๋วยจั๊บญวนใช้ได้ แต่ที่ให้ 1 ดาวเพราะเหตุผลที่กล่าวไว้ครับ เพื่อนๆ ลองมาทานกันดูละกันครับ !!